NCIS: New Orleans

NCIS: New Orleans er en amerikansk fjernsynsserie som hadde premiere i 2014. Serien omhandler kriminaletterforskere ved New Orleans-kontoret til Naval Criminal Investigative Service, den amerikanske marinens kriminalpoliti.

Serien er en «spin-off» av NCIS som i sin ellevte sesong introduserte NCIS: New Orleans gjennom to pilotepisoder. En av seriens produsenter er Mark Harmon, som spiller rollefiguren Leroy Jethro Gibbs i den originale NCIS.

Handlingsreferat 
NCIS: New Orleans følger en fiktivt gruppe agenter, tilhørende Naval Criminal Investigative Service (NCIS) som vanligvis opererer fra New Orleans, Louisiana. De blir ledet av spesialagent Dwayne Cassius Pride (spilt av Scott Bakula) og fokuserer hovedsakelig på forbrytelser som involverer personell i United States Navy eller United States Marine Corps. Deres territorium spenner fra Mississippi-elven til Texas Panhandle.

I begynnelsen av serien arbeider Christopher LaSalle (spilt av Lucas Black) som assisterende sheriff i Jefferson Parish i Louisiana. Men han blir rekruttert til NCIS av Pride, etter orkanen Katrina. Meredith Brody (spilt av Zoe McLellan) blir også overført til New Orleans fra et annet NCIS-feltkontor. Laget får ofte hjelp fra Dr. Loretta Wade, som arbeider med rettsmedisin. Samt Sebastian Lund (spilt av Rob Kerkovich) og Patton Plame (spilt av Daryl Mitchell) en hacker og dataspesialist, som sitter i rullestol.

I løpet av Sesong 2 kommer Sonja Percy (spilt av Shalita Grant) fra Bureau of Alcohol, Tobacco, Firearms and Explosives til dette NCIS-teamet på permanent basis. Mot slutten av Sesong 2 etterforsker NCIS en sak som involverer et terror-angrep i USA og en korrupt Homeland Security-agent. Men denne saken kulminerer i at agent Brody leverer inn sin oppsigelse fra NCIS i begynnelsen av Sesong 3.

Kort tid senere får FBI-agent Tammy Gregorio (spilt av Vanessa Ferlito) oppdrag å undersøke Dwayne Pride og teamet hans. Tammy blir senere rekruttert til NCIS, etter å ha blitt sparket fra FBI etter at en etterforskning mot et narkotika-kartell går galt på hennes vakt. I tillegg gjennomfører Sebastian, etter å ha interessert seg for mer feltarbeid, ytterligere trening og blir med på laget som rettsmedisinsk agent i løpet av Sesong 3.

Mot slutten av Sesong 4 velger Percy å forlate laget, etter å ha akseptert et tilbud fra FBI. Kort tid senere blir Pride skutt, og nesten drept, av den hevngjerrige konen til en leiemorder som Pride hadde drept i Sesong 3. I begynnelsen av Sesong 5 aksepterer Pride en annen jobb. Spesialist Hannah Khoury (spilt av Necar Zadegan) kommer for å erstatte ham ved NCIS-kontoret. Hun var en tidligere etterretningsagent, som ønsker å slå seg mer til ro og få mer kontakt med familien hennes.

Men i Sesong 6 blir Khoury degradert fra lag-leder, etter å ha brutt protokollen i en felles operasjon med FBI. Deretter kommer Pride tilbake, og overtar hans tidligere stilling - selv om Khoury fortsetter som nestkommanderende. I løpet av denne sesongen leter LaSalle etter broren sin Cade som har forsvunnet, men broren hans blir senere myrdet. LaSalle blir senere drept av den samme gjerningspersonen. Han blir kort tid senere erstattet av en antisosial spesialagent Quentin Carter (spilt av Charles Michael Davis) som arbeider best på egen hånd, og i begynnelsen får samarbeidsproblemer med resten av laget.

Skuespillere 

 Scott Bakula som Dwayne King Cassius Pride, leder for et NCIS-lag.
 Lucas Black som Christopher LaSalle, felt-agent i NCIS (sesong 1 til 6)
 Zoe McLellan som Meredith Brody, NCIS-spesialagent (sesong 1 og 2)
 Rob Kerkovich som Sebastian Lund.
 CCH Pounder som Loretta Wade, rettsmedisin
 Shalita Grant som Sonja Percy, som senere fikk en jobb i FBI
 Daryl Chill Mitchell som Patton Plame, dataspesialist.
 Vanessa Ferlito som Tammy Gregorio.
 Necar Zadegan som Hannah Khoury, NCIS-agent.
 Charles Michael Davis som Quentin Carter (sesong 6 og 7)
 Chelsea Field som Rita Deveraux.

Referanser

Eksterne lenker 
 
 

 
Krimserier fra USA
Dramaserier fra USA
TV-serier fra 2010-årene, fra USA
Spin-off TV-serier
TV-produksjoner på CBS